Aarhus Fremad var - på papiret - læare favoritter til tirsdagens pokalkamp i 2. runde mod Aalborg Chang. Men måske havde århusianerne glemt at læse det stykke papir - det endte i hvert tilfælde med, at Chang vandt kampen 4-3. - Vi rammer dagen, og det gør de så ikke. Man kan sagtens se, at de har gode spillere, og de kommer egentligt også godt fra land. Men vi havde forhørt os på deres taktik inden kamp og var godt forberedt på deres fysiske spil og lange bolde og kombineret med en stram organisation gav det pote, sagde Chang-træner Mads Pedersen til bold.dk efter kampen. Med sejren er Chang videre til tredje runde. Modstanderen bliver fundet ved lodtrækning på fredag.
Aalborg Chang fra serie 1 ekspederede 2. divisionsholdet fra Århus ud af pokalen.